METAFIZIKA előadás, levelező tagozat, MA 1

Az előadáson a metafizika művelésének, illetve a metafizika fogalmának történeti változásairól kell képet kapniuk a hallgatóknak. Ez magában foglalja a jelenkori metafizika-koncepciókban való alapvető eligazodást is. Az elemzendő szövegek egyenként általában nem hosszúak, de meglehetősen tömörek. Az ezekből legalábbis felsejlő valóságképek felismerésén túl figyelmet fordítunk majd az egyes elméletek érvelési felépítésének megítélésére, illetve a művekben központi szerepet betöltő fogalmak pontos értelmezésére is. A kurzus csak olyan hallgatók számára lehet gyümölcsöző, akik képesek elmélyülten tanulmányozni egy művet és azon keresztül problémákat felvetni, illetve problémákra választ keresni. 

